b'\n_START_ARTICLE_\nEeva-Liisa Isomaa\n_START_PARAGRAPH_\nEeva-Liisa Isomaa  (s. 10. lokakuuta 1956 Ylitornio) on suomalainen taidegraafikko._NEWLINE_Eeva-Liisa Isomaa syntyi pankinjohtaja Paavo Isomaan ja liikkeenharjoittaja Kaija-Liisa Niilosen perheeseen. H\xc3\xa4nen puolisonsa vuodesta 1986 on valokuvaaja Jouko Leskel\xc3\xa4. Isomaa tuli ylioppilaaksi 1976 ja suoritti Taideteollisen korkeakoulun tutkinnon 1984 ja Kuvataideakatemian taidegraafikon tutkinnon 1986. H\xc3\xa4n toimi Kuvataideakatemiassa opettajana 1990\xe2\x80\x931992 ja on opettanut siell\xc3\xa4 viel\xc3\xa4 vuodesta 2001. Isomaa on pit\xc3\xa4nyt useita yksityisn\xc3\xa4yttelyit\xc3\xa4 Suomessa ja ulkomailla vuodesta 1987 ja osallistunut yhteisn\xc3\xa4yttelyihin. H\xc3\xa4nen teoksiaan on esill\xc3\xa4 kotimaisissa ja ulkomaisissa museoissa, samoin kuin kaupunkien ja yritysten  kokoelmissa ja muun muassa Europarlamentissa. Isomaa sai Ars Arctican tunnustuspalkinnon 1986, Pro Graphican jaetun ensimm\xc3\xa4isen palkinnon  1989, Prahan grafiikkatriennaalin ensimm\xc3\xa4isen palkinnon  1989, Unkarin taidegraafikkojen palkinon 1999 ja unkarilaisen Gy\xc5\x91rin taidemuseon palkinnon 2009. Valtion viisivuotinen taiteilija-apuraha h\xc3\xa4nelle my\xc3\xb6nnettiin 1994, 2002 ja 2010.  Isomaa on opiskellut Tampereen ammattikorkeakoulussa my\xc3\xb6s videotaidetta 2008\xe2\x80\x932009 ja valokuvausta 2009\xe2\x80\x932010.'